open-index/open-wikipedia-markdown huggingface dataset:
ராஜ குமாருடு

**ராஜ குமாருடு** 1999-இல் வெளிவந்த தெலுங்குத் திரைப்படமாகும். இதனை கே. ராகவேந்திர ராவ் இயக்கியிருந்தார். இதில் மகேஷ் பாபு, பிரீத்தி சிந்தா ஆகியோர் முக்கியக் கதாபாத்திரத்தில் நடித்திருந்தனர்.

## நடிகர், நடிகையர்
* மகேஷ் பாபு - ராஜ் குமார்
* பிரீத்தி சிந்தா - ராணி
* பிரகாஷ் ராஜ் 
* ஜெய பிரகாஷ் ரெட்டி
* சுமலதா 
* கிருஷ்ணா

## மேற்கோள்கள்

## வெளி இணைப்புகள்
* 

பகுப்பு:1999 தெலுங்குத் திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
வெளியில் மிதக்கும் கூரை சேமிப்புத் தொட்டி

**வெளியில் மிதக்கும் கூரை சேமிப்புத் தொட்டிகள் **(External floating roof tank) என்பன பொதுவாக கச்சா எண்ணெய், பெட்ரோலிய பொருட்களை அதிக அளவில் சேமிக்க பயன்படுத்தப்படும் சேமிப்பு தொட்டிகள் ஆகும். இதில் நிலையான கூரை இல்லை. ஒரே ஒரு மிதக்கும் கூரை மட்டுமே உள்ளது. இந்த மிதக்கும் கூரை திரவ மட்டத்திற்கு ஏற்ப உயரவும் மற்றும் தாழவும் செய்யும். இந்த வகை சேமிப்புத்தொட்டிகள் காற்றுடன் தொடர்புகொள்வது குறைவு என்பதால் ஆவியாதல் முழுவதும் குறைக்கப்படுகிறது.
இந்த மிதக்கும் கூரையின் கால்கள் தொட்டியின் கீழ் பகுதியை அடைந்த உடன், திரவத்தின் அளவு மிதக்கும் கூரைக்கு கீழே உள்ள போது, கூரைக்கும் திரவத்தின் மேற்பகுதிக்கும் இடையில் காற்று இடைவெளி மற்ற தொட்டிகளைப் போல உருவாகும் வாய்ப்புள்ளது.

## மேற்கோள்கள்

## வெளி இணைப்புகள்
* Use of floating roof storage tanks in Oil & Gas industry
* Compilation of Air Pollutant Emission Factors, Volume 1: Stationary Point and Area Sources.  Chapter 7. Chapter 7: Liquid Storage Tanks
* Lightning Protection for floating roof tank 
* Lightning Protection monitoring system for floating roof tank 

பகுப்பு:பெட்ரோலியத் தொழில்
திருப்பாடல் 51

**திருப்பாடல் 51** (செப்துவசிந்தா எண்ணிக்கையில்: **திருப்பாடல் 50**), என்பது விவிலியத்தின் திருப்பாடல்கள் நூலில் இடம்பெறும் பாடலாகும். *கடவுளே! உமது பேரன்புகேற்ப எனக்கு இரங்கும்* எனத்தொடங்கும் இப்பாடலானது தவத்திருப்பாடல்களுல் ஒன்றாகும். இலத்தீனில் இதன் துவக்கவரியான *Miserere Mei* என்னும் பெயரால் இது அதிகம் அறியப்படுகின்றது. இது தாழ்ச்சி மற்றும் மனமாற்றத்தின் அடையாளமாக பல வழிபாட்டிமுறைகளில் பயன்படுத்தப்படுகின்றது.

## பாடல்

விவிலியத்தில் இப்பாடல் இடம்பெரும் இடத்தில் முன்னுரையாக பின்வரும் வரிகள் இருக்கும்:

தமிழ் விவிலிய பொது மொழிபெயர்ப்பில் இப்பாடல்:

## கிறித்தவத்தில்
கத்தோலிக்க திருச்சபை ஒப்புரவு அருட்சாதனத்தில் பரிகாரமாக குருவால் அளிக்கப்படலாம். இதன் 7ஆம் வரி புனித நீரினை அர்ச்சிக்கும் குருவால் பாடப்படுவது வழக்கம். இப்பாடலின் 17ஆம் வசனம் திருப்புகழ்மாலையின் வருகைப்பாடலாகவும் வெள்ளிக்கிழமைகளின் காலை செபத்திலும் பயன்படுத்தப்படுகின்றது. இது திருநீற்றுப் புதனன்று திருப்பலியில் பயன்படுத்தப்படுகின்றது.

## இசையமைப்பு
இரண்டாம் வத்திக்கான் பொதுச்சங்கத்துக்கு முன் கத்தோலிக்க திருச்சபையில் அதிகம் பயன்படுத்தப்பட்ட பாடலான இதற்கு பலஸ்த்ரீனா, கார்லோ கேசுவால்தோ, ஆன்டோனியோ விவால்டி, யோகான் செபாஸ்தியன் பாக் முதலிய பலர் இசையமைத்துள்ளனர்.

## மேற்கோள்கள்


பகுப்பு:திருப்பாடல்கள்
பகுப்பு:கிறித்தவ இறைவேண்டல்கள்
பகுப்பு:கிறித்தவ வழிபாடு
திருப்பாடல் 130

**திருப்பாடல் 130** (செப்துவசிந்தா எண்ணிக்கையில்: **திருப்பாடல் 129**), என்பது விவிலியத்தின் திருப்பாடல்கள் நூலில் இடம்பெறும் பாடலாகும். *ஆண்டவரே! ஆழ்ந்த துயரத்தில் இருக்கும் நான் உம்மை நோக்கி மன்றாடுகிறேன்* எனத்தொடங்கும் இப்பாடலானது தவத்திருப்பாடல்களுல் ஒன்றாகும். இலத்தீனில் இதன் துவக்கவரியான *De profundis* என்னும் பெயரால் அதிகம் அறியப்படுகின்றது. இது துன்பநேரத்தில் உதவிக்காக மன்றாடலும் சீயோன் மலைத் திருப்பயணப் பாடலும் ஆகும்.

இது கிறித்தவத்தில் உத்தரிப்பு நிலையினருக்காக மன்றாடும் போது பயன்படுத்தப்படுகின்றது. இதனை வேண்டுவோருக்கு திருச்சபை வழங்கும் பலன்கள் உண்டு.

## பாடல் வரிகள்
தமிழ் விவிலிய பொது மொழிபெயர்ப்பில் இப்பாடல்:

## மேற்கோள்கள்


பகுப்பு:திருப்பாடல்கள்
பகுப்பு:கிறித்தவ இறைவேண்டல்கள்
திரிபுரா பல்கலைக்கழகம்

**திரிபுரா பல்கலைக்கழகம்** என்பது இந்திய அரசால், திரிபுரா மாநிலத்தில் அமைக்கப்பட்டுள்ள பல்கலைக்கழகம். இதன் வளாகம், திரிபுரா தலை நகர் அகர்தலாவிலிருந்து `0 கி.மீ தொலைவில் உள்ள சூரியமணி நகரில் உள்ளது. இந்த பல்கலைக்கழகத்துடன் இருபதுக்கும் அதிகமான கல்லூரிகள் இணைக்கப்பட்டுள்ளன.

## துறைகள்
### அறிவியல்
**இயற்பியல் துறை
**கணிதவியல் துறை
**கணினிப் பொறியியல் துறை
**காட்டியல் மற்றும் உயிர்ப்பன்மையியல் துறை
**தகவல் தொழில் நுட்பவியல் மற்றும் கணினித் துறை
**தாவரவியல் துறை
**நுண்ணுயிரியல் துறை
**புவியியல் மற்றும் பேரிடர் மேலாண்மை துறை 
**புள்ளியியல் துறை
**மருந்தகவியல் துறை
**மனிதவியல் துறை
**மின் பொறியியல் துறை
**மூலக்கூற்றியல் துறை
**விலங்கியல் துறை
**வேதியியல் துறை

### கலை
**அரசியல் துறை
**ஆங்கில மொழித் துறை
**இசைத் துறை
**இந்தி மொழித் துறை
**உளவியல் துறை
**ஊரக வளர்ச்சித் துறை
**கல்வித் துறை
**கலைத் துறை
**சட்டத் துறை
**சமசுகிருதத் துறை
**சமூகவியல் துறை
**பொருளியல் துறை
**மெய்யியல் துறை
**மேலாண்மைத் துறை
**வங்காள மொழித் துறை
**வரலாற்றுத் துறை

### பட்டயம்
**பழங்குடியினர் மொழி
**மூங்கில் பயிரிடுதல்
**ரப்பர் தொழில் நுட்பம்

## நூலகம்
முன்பிருந்த கல்கத்தா பல்கலைக்கழகத்தில் இருந்து ஆயிரக்கணக்கான நூல்கள் பெறப்பட்டு, நூலகம் அமைக்கப்பட்டது. திரிபுராவில் உள்ள பெரிய நூலகங்களில் இதுவும் ஒன்று. துறைசார்ந்த நூல்கள் பலவும் சேகரிக்கப்பட்டுள்ளன. பன்னாட்டு அளவிலான ஆய்விதழ்களும் சேகரிக்கப்படுகின்றன. இணைய இணைப்பு வசதியும் வழங்கப்பட்டுள்ளது.

## சான்றுகள்

## இணைப்புகள்
*தளம்

பகுப்பு:திரிபுரா
பகுப்பு:இந்தியப் பல்கலைக்கழகங்கள்
பகுப்பு:இந்திய நடுவண் பல்கலைக்கழகங்கள்
எஃப்எல்ஸ்மித்

****எஃப்எல்ஸ்மித்** & கோ A/S ** (*FLSmidth & Co. A/S*, **எஃப்எல்எஸ்** ) என்பது டென்மார்க்கில் கோபன்ஹேகனை தலைமையிடமாகக் கொண்டுள்ள பன்னாட்டு பொறியியல் நிறுவனமாகும். இது உலக அளவில் சுமார் 15,900-ம் ஊழியர்களைக் கொண்டு சிமெண்ட் மற்றும் கனிம தொழில் துறைகளுக்கு தேவையான தொழிற்சாலைகள், இயந்திரங்கள், அமைப்புமுறைகள் மற்றும் சேவைகளை வழங்கி வருகிறது. இந்த நிறுவனம் கோபன்ஹேகனின் NASDAQ OMX பங்கு மாற்றகத்தில் C20 குறியீட்டு பெற்ற நிறுவனமாகும். இது உலகம் முழுவதிலும் சுமார் ஐம்பதிற்கும் மேற்பட்ட நாடுகளில் அலுவலகங்களைக் கொண்டுள்ளது.

## வரலாறு

எஃப்எல்ஸ்மித் & கோ A/S 1882 ஆம் ஆண்டு ஜனவரி 2 ஆம் தேதி ஃபிரெட்ரிக் லேஸ்சு ஸ்மித் என்பவரால் டென்மார்க்கில் உள்ள  கோபன்ஹேகனில் நிறுவப்பட்டது.

## மேற்கோள்கள்

பகுப்பு:பன்னாட்டு வணிக நிறுவனங்கள்
தைமோசின்

**தைமோசின்கள்** (Thymosins) என்பவை பல விலங்குகளின் திசுக்களில் காணப்படும்  இயக்குநீர் வகையைச் சேர்ந்த சிறிய புரதங்களாகும். தைமசிலிருந்து முதன்முதலாகப் பிரித்தெடுக்கபட்டதால் தைமோசின்கள் என்ற பெயர் பெற்றாலும், தற்பொழுது இவற்றில் பெரும்பாலானவை பல்வேறு திசுக்களில் உள்ளதாகக் கண்டறியப்பட்டுள்ளது. தைமோசின்கள் பலதரப்பட்ட உயிரியல் செயற்பாடுகளில் ஈடுபட்டுள்ளது. முதன்மையாக, தைமோசின் ஆல்ஃபா1, தைமோசின் பீட்டா4 போன்றவை மருத்துவத்தில் சாத்தியப்படக்கூடிய இன்றியமையாப் பயன்களைக் கொண்டுள்ளது; இவற்றில் சில ஆய்வகங்களிலிருந்து மருத்துவகங்களுக்குச் சென்றுள்ளன. இவை, உயிரிய விளைவு மாற்றிகளாக (biological response modifiers) வகைப்படுத்தப்பட்டுள்ளன.

## மேற்கோள்கள்

பகுப்பு:உடலியங்கியல்
பகுப்பு:இயக்குநீர்
ஸூரத்துல் கவ்ஸர்

thumb|வலது|ஸூரத்துல் கவ்ஸர்

ஸூரத்துல் கவ்ஸர்    மிகுந்த நன்மைகள் என்பது திருக்குர்ஆனின் 108வது அத்தியாயம் ஆகும்.

திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.

திருக்குர்ஆனின்  108 அத்தியாயமாகத் திகழும் ஸூரத்துல் கவ்ஸர் (மிகுந்த நன்மைகள்)மக்கா  வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.  

*ஸூரத்துல் கவ்ஸர் மதினாவில் அருளப்பட்டதாக கருத்து முரண்பாடுகளும்  உள்ளன

## பெயர்
** ஸூரத்துல் கவ்ஸர்    **  என்ற அரபுச் சொல்லுக்கு அகராதியில்  பொருள் இல்லை. நபிவழியிலும் இதற்குச் சான்று இல்லை.சிலர் ** மிகுந்த நன்மைகள் **    எனப் கொண்டுள்ளனர்.

## <font color="green" size="4">'''کَوۡثَرَ ''' </font> கவ்ஸர் என்றால் என்ன

நியாயத் தீர்ப்பு நாளில் மக்கள் தாகத்தால் தவிக்கும் போது அவர் களுக்கு விநியோகம் செய்வதற்கு அல்லாஹ் கவ்ஸர் எனும் ஒரு தடாகத்தை ஏற்படுத்துவான். அதை விநியோகம் செய்யும் பொறுப்பு நபிகள் நாயகம் (ஸல்) அவர்களிடம் வழங்கப்படும். இந்தத் தடாகத்தின் பெயரே கவ்ஸர் ஆகும்.சூரா கவ்ஸர்(108) விளக்கம்

## மிகுந்த நன்மைகள்

## மேற்கோள்கள்

## வெளி இணைப்புகள்
* Surah Al-Kawthar (Complete text in Arabic with English and French translations)

* திருக்-குர்ஆன் தமிழாக்கம்   Chapter 108 - ஸூரத்துல் கவ்ஸர்
## பிற தகவல்கள்

பகுப்பு:திருக்குர்ஆன்
சுமலதா

**சுமலதா** (பிறப்பு 27 ஆகஸ்ட் 1963) இந்தியத் திரைப்பட நடிகை மஞ்சுளா ஆவார். இவர் இருநூற்றிற்கும் மேற்பட்ட திரைப்படங்களில் நடித்துள்ளார். தெலுங்குத் திரைப்படங்கள், மலையாளத் திரைப்படங்கள், கன்னடத் திரைப்படங்கள் மற்றும் இந்தித் திரைப்படங்கள் ஆகியவற்றில் நடித்துள்ளார்.

## வரலாறு
இவர் தமிழ்நாட்டில் உள்ள சென்னையில் 1963 இல் பிறந்தவர். மலையாளத் திரைப்படத்துறையில் புகழ்பெற்ற இவர், கன்னடத் திரைப்பட நடிகரான அம்பரீஷை திருமணம் செய்து கொண்டார். தற்போது பெங்களூரில் வசிக்கின்றார்.

## திரைப்படங்கள்

### தமிழ்
**[[கரையெல்லாம் செண்பகப்பூ]]* (1981) (தமிழ்)
**[[குடும்பம் ஒரு கதம்பம்]]* (1981) (தமிழ்)
**[[முரட்டுக்காளை (1980 திரைப்படம்)|முரட்டுக் காளை]]* (1980) (தமிழ்) 
**[[ஒரு ஓடை நதியாகிறது]]* (1983) (தமிழ்)

## அரசியல்
பாரதிய ஜனதா கட்சி ஆதரவுடன்,  சுயேட்சை வேட்பாளரான நடிகை சுமலதா, 2019 நாடாளுமன்ற மக்களவைத் தேர்தலில், மண்டியா மக்களவைத் தொகுதியிலிருந்து  வென்றார்.

## ஆதாரம்

பகுப்பு:1963 பிறப்புகள்
பகுப்பு:வாழும் மக்கள்
பகுப்பு:தெலுங்கு மக்கள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகர்கள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:சென்னை நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:17வது மக்களவை உறுப்பினர்கள்
தி ஹெல்ப்

**தி ஹெல்ப்** (*The Help*) கேத்ரின் ஸ்டாக்கெட் என்னும் அமெரிக்கப் பெண் எழுத்தாளர் எழுதிய புதினம். இது அமெரிக்காவின் மிசிசிப்பி நகரில் உள்ள வீடுகளில் பணியாற்றும் ஆப்பிரிக்க பெண்களைப் பற்றிய கதை. இது 35 நாடுகளில், மூன்று மொழிகளில் வெளியானது. இதன் ஐம்பது லட்சத்திற்கும் அதிகமான பிரதிகள் விற்கப்பட்டுள்ளன. இது அதிகம் விற்கப்பட்ட நூல்களின் பட்டியலில் இடம் பெற்றது.

## கதை
இந்த கதை மூன்று நபர்களைப் பற்றியது. ஐபிலீன் கிளார்க், மின்னி ஜாக்சன், ஸ்கீட்டர் பிலான் ஆகிய மூவரின் வாழ்க்கையில் சந்தித்த இன வெறித் தாக்குதல் பற்றியது.

## திரைப்படம்

இந்த கதையினால் உந்தப்பட்ட, ஆசிரியரின் நண்பரான டேட் டெய்லர், இதை திரைப்படமாக்க முனைந்தார். அதைத் தொடர்ந்து, மிசிசிப்பி நகரின் பாகங்களில் படப்பிடிப்பு நடைபெற்றது.

84வது அகாதமி அவார்ட்ஸ் நிகழ்ச்சியின் போது, இந்த படத்தில் நடித்த ஆக்டேவியா ஸ்பென்சர், சிறந்த துணை நடிகையாகத் தேர்வானார். இந்தப் படம், சிறந்த படப்பிடிப்பு, சிறந்த நடிகை, சிறந்த துணை நடிகை ஆகிய பிற மூன்று விருதுகளையும் பெற்றது.

## விருதுகளும் சிறப்புகளும்
* நியூயார்க் டைம்ஸ் வெளியிட்ட "அதிகம் விற்கப்பட்ட நூல்கள்"
*அமேசானின் 2009 ஆம் ஆண்டின் சிறந்த நூல் 
*ஆரஞ்சு பிரைஸ் லாங்லிஸ்ட்
*நாவலுக்கான எக்ஸ்குளூசிகவ் பிரைஸ்

## சான்றுகள்

## வெளி இணைப்புகள்

பகுப்பு:ஆங்கில நூல்கள்
தி ஹெல்ப் (திரைப்படம்)

**தி ஹெல்ப்** என்பது 2011-ஆம் ஆண்டில் வெளியான ஆங்கிலத் திரைப்படம். இது கேத்ரின் ஸ்டாக்கெட் எழுதிய தி ஹெல்ப் என்ற நாவலை அடிப்படையாகக் கொண்டது. அந்த நூலின் ஆசிரியையின் தோழராக இருந்த டேட் டெய்லர், இதன் இயக்குநர் ஆவார்.

ஸ்கீட்டர் பிலன் என்ற ஆங்கிலேயப் பெண்ணுக்கு, அவளுடனான இரண்டு ஆப்பிரிக்க வேலைக்காரப் பெண்களுக்குமான தொடர்பைப் பற்றிய கதை.
அந்த இரு பெண்கள் சந்திக்கும் கொடுமைகளை கதையாக எழுத நினைக்கிறாள், ஊடகவியலாளராகிய வெள்ளைக்காரப் பெண்மணி.

இந்த கதை அமெரிக்காவில் உள்ள மிசிசிப்பியில் படமாக்கப்பட்டது. ஜெசிகா சாஸ்டெய்ன், எம்மா ஸ்டோன், வியோலா டேவிஸ், ஒக்டேவியா சுபென்சர் ஆகியோர் முன்னணி வேடங்களில் நடித்திருந்தனர். சிறந்த துணை நடிகை, சிறந்த படப்பிடிப்பு, சிறந்த நடிகை ஆகிய விருதுகளுக்காகப் பரிந்துரைக்கப்பட்டது. சிறந்த துணை நடிகைக்கான விருதை பெற்றது.
இது 2012 ஆம் ஆண்டிற்கான ஸ்கிரீன் ஆக்டர்ஸ் கில்டு விருதைப் பெற்றது.

## கதை
ஐபிலீன் கிளார்க் என்ற கறுப்பின வேலைக்காரப் பெண்ணுக்கு ஐம்பது வயது. இவள் வெள்ளைக்காரக் குழந்தைகளை வளர்ப்பதிலேயே தன் வாழ்க்கையைக் கழிக்கிறாள். அண்மையில், தன் மகனை விபத்தில் பறிகொடுத்தவள். இவளது தோழி மின்னி ஜாக்சனும் கறுப்பின வேலைக்காரப் பெண். வால்டர்ஸ் என்ற பெண்ணின் வீட்டில் பணிபுரிகிறாள்.
ஸ்கீட்டர் பிலன் என்ற ஆங்கிலேய பெண், கல்லூரிப் படிப்பை முடித்துவிட்டு, வீடு திரும்புகிறாள். தன் அன்பிற்கு உரிய பணிப் பெண்ணைத் தேடுகிறாள். அவள் வேலையை விட்டு சென்றதாக அறிகிறாள். தனக்கு தெரிவிக்கப்படாததால் குழம்புகிறாள். ஸ்கீட்டர், எழுத்துத் துறையில் ஆர்வம் மிக்கவள். உள்ளூர் பத்திரிக்கை ஒன்றில் வேலைக்கு சேர்கிறாள். இந்த நிலையில், ஆங்கிலேயர்கள், அவர்களின் கறுப்பின வேலைக்காரப் பெண்களிடம் கொண்டுள்ள எண்ணத்தைக் கண்டு வருந்துகிறாள். இதைப் பற்றி எழுத நினைக்கிறாள்.

## மேற்கோள்கள்

பகுப்பு:2011 ஆங்கிலத் திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
கொரிந்தியன்சு அரங்கம்

**கொரிந்தியன்சு அரங்கம்** (**Arena Corinthians**) பிரேசில் நாட்டின் சாவோ பாவுலோ நகரில் அமைந்திருக்கும் விளையாட்டரங்கம் ஆகும்.  முழுவதும் கட்டிமுடிக்கப்பட்ட பின்னர், *கொரிந்தியன்சு பவுலிஸ்டா விளையாட்டுக் கழகம்* இதனைத் தமது தன்னக விளையாட்டரங்கமாக பயன்படுத்தவுள்ளது.  கட்டுமானப் பணிகள் முடிந்த பின்னர், பிரேசிலின் உயர்மட்ட கால்பந்துக் கூட்டிணைவில் ஐந்தாவது மிகப்பெரிய அரங்கமாகவும், பிரேசிலின் பதினொன்றாவது பெரிய அரங்கமாகவும் திகழும்.  48,234 பார்வையாளர்கள் அமரும் வகையில் கட்டப்பட்டு வருகிறது.

2014 உலகக்கோப்பையின் முதல் போட்டி இந்த அரங்கில்தான் நடத்தப்பட இருக்கிறது; மொத்தம் ஆறு போட்டிகள் கொரிந்தியன்சு அரங்கில் நடத்தப்படும்.  முதல் போட்டிக்கு 65,000 பார்வையாளர்கள் அமர்ந்து கண்டுகளிக்கும் வண்ணம் தற்காலிக இருக்கைகள் இவ்வரங்கில் அமைக்கப்படும்.

## குறிப்புதவிகள்
**Citations**

## வெளியிணைப்புகள்
*Arena Corinthians official website 
*Odebrecht Arena Corinthians official website
*Images tagged Arena Corinthians at Flickr
*
*Arena Corinthians 3D Model Picture Gallery 
*
*Illustrated article about Arena Corinthians

பகுப்பு:பிரேசிலின் விளையாட்டரங்குகள்
நெம்புருள் இயங்கமைவு

framed|வலது|நெம்புருள் இயங்கமைவின் அசைவுப்படம்
**நெம்புருள் இயங்கமைவு** (Cam Mechanism) ஒரு நேர்த்தொடர்பு இயங்கமைவு (Direct Contact Mechanism). அதாவது, உள்ளிடு உறுப்பும், வெளியிடு உறுப்பும், இடையில் வேறு பாகங்கள் இன்றி நேரடியாக இணைக்கப்பட்ட இயங்கமைவு.

இந்த இயங்கமைவிற்கு, குறைந்த பட்சம் 
# சட்டகம் அல்லது நிலைக்கண்ணி (Frame or Fixed Link) 
# உள்ளிடு உறுப்பான நெம்புருள் 
# வெளியிடு உறுப்பான தொடர்வி (Follower) ஆகிய மூன்று உறுப்புகள் போதும். இது நெம்புருள்-தொடர்வி இயங்கமைவு என்றும் அழைக்கப்படுகிறது. 

சீரான சுழற்சியை, சீரற்ற நேர்கோட்டு இயக்கமாக அல்லது சீரற்ற ஊசலாட்ட இயக்கமாக மாற்ற இந்த இயங்கமைவு பயன்படுகிறது. உள்ளிடு, வெளியிடு உறுப்புகள் நேர்த்தொடர்பு உடையதால், வெளியிடு நகர்வு, துல்லிய நகர்வாகக் (Exact/Accurate motion)  கிடைப்பது நெம்புருள் இயங்கமைவின் சிறப்பம்சமாகும்.

பகுப்பு:இயங்குவியல்
மிர்ச்சி

**மிர்ச்சி** 2013 ஆவது ஆண்டில் வெளியான தெலுங்கு திரைப்படமாகும். இத்திரைப்படத்தினை கொரட்டல சிவா இயக்கியிருந்தார். இப்படத்தில் பிரபாஸ், அனுஷ்கா,  ரிச்சா கங்கோபாத்யாய். சத்யராஜ், ஆதித்யா மற்றும் நதியா ஆகியோர் நடித்திருந்தனர்.

## நடிகர்கள்
*பிரபாஸ் - ஜெய்
*ஜெயசூர்யா (நடிகர்)
*ராம் சரண்- லீயோன் சரண்
*அனுஷ்கா - வெண்ணிலா
*சத்யராஜ் - தேவ் ஜெயின் தந்தை
*ரிச்சா கங்கோபாத்யாய் - மானசா
*யாமி கௌதம்- நேகா சரண்
*நதியா - லதா
*பிரம்மானந்தம் 
*சம்பத் ராஜ்
*ஆதித்யா
*ராஜீவ் பில்லை-ஆக்கோன்
*ஹேமா
*சோனு சூத்
*சிரஞ்சீவி (நடிகர்)
*முரளி சர்மா
*கிருஷ்ண முரளி
*வெண்ணிலா கிசோர்
*பிரம்மாஜி
*ஷ்ரவன்

## ஆதாரம்

## வெளி இணைப்புகள்
*

பகுப்பு:2013 தெலுங்குத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இத்தாலியில் படமாக்கப்பட்ட திரைப்படங்கள்
பகுப்பு:இந்தியத் தெலுங்குத் திரைப்படங்கள்
பகுப்பு:தேவி ஸ்ரீ பிரசாத் இசையமைத்த திரைப்படங்கள்
ரீபெல்

**ரீபல்** 2012 தெலுங்கு அதிரடித் திரைப்படமாகும். இப்படத்தினை எழுதி இயக்கியவர் ராகவேந்திர லாரன்ஸ் ஆவார். இத்திரைப்படத்தில் பிரபாஸ், தமன்னா, தீக்‌ஷா செத் ஆகியோர் நடித்திருந்தனர்.

## நடிகர்கள்
* பிரபாஸ் - ரிசி
* தமன்னா - நந்தினி
* தீக்‌ஷா செத்
* கிருஷ்ணம் ராஜூ - பூபதி
* விகரம் சிங் - டேவிட்
* பிரம்மானந்தம் - நரச ராஜூ
* பிரபா -
* ம. சூ. நாராயணா
* கோவை சரளா
* அலி
* முகேஷ் ரிசி
* பிரதீப் ரவட்
* ஜீவா

## ஆதாரம்

## வெளி இணைப்புகள்
* 
* Official page 

பகுப்பு:2012 தெலுங்குத் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
காங்கேயன் (அரசன்)

**காங்கேயன்** 12 ஆம் நூற்றாண்டில் வாழந்தவன். புலவர் ஒட்டக்கூத்தரைப் பேணியவன். இரண்டாம் குலோத்துங்கன் ஆட்சிக்கு உட்பட்டு ஆண்டுவந்த சிற்றரசன். இவனது தலைநகர் காஞ்சிபுரம். போர் மறவர்களாக விளங்கிய செங்குந்தர் மரபினன். புலவர் ஒட்டக்கூத்தர் இவனைப் போற்றிய நூல் காங்கேயன் நாலாயிரக் கோவை.
## மேற்கோள்

பகுப்பு:அரசர்கள்
குய்யாபா

**குய்யாபா** (*Cuiabá*) பிரேசிலின்  மாதொ குரோசொ மாநிலத்தின் தலைநகரம் ஆகும். இது தென் அமெரிக்காவின் சிகச்சரியான நடுமையத்தில் அமைந்துள்ளது. இதுவும் அடுத்துள்ள நகரமான வார்சியா கிராண்டும் இணைந்து மாநிலத்தின் பெருநகரப் பகுதியாக அமைந்துள்ளன. 

1719இல் தங்க வேட்டையின்போது நிறுவப்பட்ட  இந்த நகரம், மாதொ குரோசொ மாநிலத் தலைநகரமாக 1818 முதல் இருந்து வருகிறது. கால்நடை மற்றும் வேளாண் பொருட்களுக்கான வணிக மையமாக திகழ்கிறது. குய்யாபாவின் தனிமைச் சூழலாலும் தொழிலாளர் குறைவாலும் பொருளியல் வளர்ச்சி தடைபட்டுள்ளது.  ஆற்றுப்படகுகள் இன்னமும் முதன்மையான போக்குவரத்தாக விளங்குகிறது.

அனல்மின் மற்றும் புனல்மின் நிலையங்கள் விரிவாக்கப்பட்டுள்ளன; 2000இல் பொலிவியாவிலிருந்து இயற்கை வளிமக் குழாய்கள்  இட்டபின்னர் இவை மேம்படுத்தப்பட்டுள்ளன. இங்கு *மாதொ குரோசொ கூட்டரசு பல்கலைக்கழகம்* அமைந்துள்ளது. மாநிலத்தின் மிகப்பெரிய காற்பந்து மைதானம் அரீனா பன்டனல் இங்குள்ளது.

இங்குள்ள  பல அருங்காட்சியகங்கள் ஐரோப்பிய, ஆபிரிக்க, உள்நாட்டு அமெரிக்க பண்பாடுகளின் தாக்கத்தைக் காட்சிப்படுத்துகின்றன. இந்த நகரம் தனது சமையல்பாணி,  நடனம், இசை மற்றும் கைவினைப் பொருட்களுக்காக பெயர்பெற்றது.  *"அமேசானுக்கான தெற்கு வாயில்"* என அறியப்படும் குய்யாபா வெப்பமான அயனமண்டல வானிலையைக் கொண்டுள்ளது.  2014 உலகக்கோப்பை காற்பந்து நடைபெறும் நகரங்களில் ஒன்றாக உள்ளது. 
## மேற்சான்றுகள்

பகுப்பு:பிரேசிலின் நகரங்கள்
பகுப்பு:உலகக்கோப்பை கால்பந்து நடைபெற்ற நகரங்கள்
நதால், பிரேசில்

**நத்தால்** (*Natal*, , *நத்தாவ்* *கிறித்துமசு*) பிரேசிலின் வடகிழக்கு மாநிலமான இரியோ கிராண்டெ டொ நோர்தெயின் தலைநகரமும் மிகப் பெரிய நகரமும் ஆகும்.   பிரேசிலிய புவியியல் மற்றும் புள்ளிவிவர நிறுவனத்தின் சூலை 2009 அறிக்கையின்படி இங்கு 950, 820 (பெருநகரப் பகுதியில் 1,363,547) மக்கள் வாழ்கின்றனர்.  பிரேசிலிய பொருளியல் ஆய்வுக் கழகத்தால் இது நாட்டின் மிகவும் பாதுகாப்பான தலைநகர நகரமாகக் கருதப்படுகிறது.

1980களில் கட்டமைக்கப்பட்ட *வயா கோசுடீரா* என்ற கடலோர நெடுஞ்சாலையும், 10 கி.மீ. தொலைவுள்ள கடலோர நிழற்சாலைகளும் மணற்குன்றுகளும் இதனை ஓர் சுற்றுலாத்தலமாக்கி உள்ளன. இங்கு சுற்றுலாப் பயணிகளை ஈர்க்குமாறு பல இடங்கள் உள்ளன; இயற்கை அழகு ததும்பும் மரக்காஜோவின் தூய நீரும், உலகின் பெரும் முந்திரித் தோட்டங்களும், ரியெசு மார்கோசு கோட்டை, ஆல்பெர்ட்டோ மரனோ அரங்கம், நியூட்டன் நவர்ரோ பாலம் போன்ற வரலாற்றுச் சிறப்பு மிக்க கட்டிடங்களும் நினைவுச்சின்னங்களும் (பொண்டா நெக்ரா, பிப்பா கடற்கரை, ஜெனிபாப்பு போன்ற) அழகான கடற்கரைகளும்  புகழ்பெற்ற சுற்றுலாவிடங்களாக அமைந்துள்ளன. இங்கு நடைபெறும் தெருத்திருவிழாவான *கார்நத்தால்* பரவலாக அறியப்பட்டதாகும். இங்கு பிரேசிலின் இரண்டாவது பெரிய பூங்காவான *பார்க்கு தாசு துனாசு* உள்ளது.

இந்த நகரம் ஆபிரிக்காவிற்கும் ஐரோப்பாவிற்கும் அண்மையில் அமைந்துள்ள தலைநகர நகரமாக உள்ளது. இங்குள்ள *அகத்தோ செவெரோ பன்னாட்டு வானூர்தி நிலையம்* நத்தாலை பிரேசிலின் பிற நகரங்களுடன் இணைப்பதுடன் பன்னாட்டு சேவைகளையும் இயக்குகிறது. 2014 உலகக்கோப்பை காற்பந்து நடைபெறும் நகரங்களில் ஒன்றாக நத்தால் தெரிந்தெடுக்கப்பட்டுள்ளது.

## மேற்சான்றுகள்

பகுப்பு:பிரேசிலின் நகரங்கள்
பகுப்பு:உலகக்கோப்பை கால்பந்து நடைபெற்ற நகரங்கள்
டி. என். ஏ இரட்டித்தல்

ஒரு டி.என்.ஏ மூலக்கூறு அதனை ஒத்த இரண்டு டி.என்.ஏக்களை உருவாக்கும் செயற்பாடே **டி.என்.ஏ இரட்டித்தல்** எனப்படும். இது அனைத்து உயிரினங்களிலும் நடைபெறும் மிக முக்கியமான உயிரியற் செயற்பாடாகும். இதுவே மரபுரிமையின் அடிப்படையுமாகும். இச்செயன்முறையூடாகவே தாய்க்கலத்திலிருந்து மகட்கலங்களுக்குப் பாரம்பரியத் தகவல்கள் கடத்தப்படுகின்றன. மெய்க்கருவுயிரி கலங்களின் இழையுருப் பிரிவில் இடையவத்தையின் S அவத்தையில் நிகழ்கின்றது. நிலைக்கருவிலி கலங்களின் இருகூற்றுப் பிளவுக்கு முன்னரும் இச்செயற்பாடு நிகழ்கின்றது. இதன் மூலம் உருவாக்கப்படப்போகும் புதிய கலங்களுக்கான டி.என்.ஏக்கள் தயார் செய்யப்படுகின்றன. இக்கட்டுரையில் இழையுருப்பிரிவில் நடைபெறும் எளிய டி.என்.ஏ இரட்டித்தலே எடுத்தாளப்படுகின்றது. ஒடுக்கற்பிரிவின் இழையுருப் பிரிவு போன்ற கட்டத்துக்கு முன்னர் டி.என்.ஏ இரட்டிக்கப்படும்.

டி.என்.ஏ சுருளி வடிவான இரு பட்டிகையாலான மாமூலக்கூறாகும். இரட்டித்தலின் போது இதன் இரண்டு பட்டிகைகளும் பிரிக்கப்பட்டு கலத்திலுள்ள (நிலைக்கருவிலிகளில் கலத்தில் நடைபெறும்; மெய்க்கருவுயிரிகளில் கலத்தின் கருவில் இரட்டித்தல் நடைபெறும்) நொதியங்களின் உதவியுடன் அவ்விரு பட்டிகைகளையும் படித்தகடாகப் பயன்படுத்திப் புதிய நியூக்கிலியோடைட்டுகள் சேர்க்கப்பட்டு புதிய இரு டி.என்.ஏக்கள் உருவாக்கப்படுகின்றன. அரிதான் வழுக்கள் இல்லாவிட்டால் புதிதாக உருவாக்கப்பட்ட டி.என்.ஏக்கள் முற்றிலுமாக *தாய்* டி.என்.ஏயை ஒத்திருக்கும். கலத்திலுள்ள நொதியங்கள் வழு ஏற்படுவதை இயலுமான வரை தடுக்கின்றன. டி.என்.ஏ இரட்டிப்பின் போது தேவைப்படும் புதிய நியூக்கிலியோடைட்டுகளை கொண்டு வரும் முக்கிய நொதியமாக டி.என்.ஏ பாலிமரேசு காணப்படுகின்றது. ஒவ்வொரு புதிய டி.என்.ஏயிலும் ஒரு டி.என்.ஏ பெற்றார் டி.என்.ஏயாகவும் மற்றைய பட்டிகை புதியதெனவும் கருதப்படுகின்றது. இது பாதி-பழமை பேணும் இரட்டித்தல் முறை எனப்படும்.

செயற்கையாக பக்டீரியாக்களிலிருந்து வேறுபடுத்தப்பட்ட பொலிமரேசு நொதியத்தைப் பயன்படுத்தி கலத்துக்கு வெளியே செயற்கையாக டி.என்.ஏ இரட்டித்தலைச் செயற்படுத்த முடியும்.

## டி.என்.ஏ இரட்டிக்கும் முறை

டி.என்.ஏ இரட்டிக்கும் முறை உயிரினங்களுக்கிடையில் பொதுவான செயன்முறையென்றாலும், ஆர்க்கியா, பக்டீரியா மற்றும் மெய்க்கருவுயிரி கலங்களுக்கிடையில் செயற்படும் நொதிய வகைகளில் மிகப் பெரும் வேறுபாடுகள் உள்ளன.  டி.என்.ஏ ஹெலிக்கேசு (Helicase) டி.என்.ஏயின் இரட்டை விரிபரப்புச் சுருள் குலைக்கின்றது. டி.என்.ஏயின் இரண்டு பட்டிகைகளையும் என்டோநியூக்கிலியேசு (Endonuclease) எனும் நொதியம் ஐதரசன் பிணைப்புக்களை உடைத்துப் பிரிக்கின்றது. உடைக்கப்பட்ட ஒவ்வொரு பட்டிகையும் உருவாக்கப்படவுள்ள டி.என்.ஏக்களுக்கான பிறப்புரிமைத் தகவலை வழங்கும். டி.என்.ஏ பொலிமரேசு (DNA Polymerase) முன்னிலையில் ஒவ்வொரு ஒற்றைப் பட்டிகைக்குத் தேவையான மற்றைய பட்டிகையை உருவாக்கத் தேவையான நியூக்கிலியோடைட்டுகள் ஒழுங்குபடுத்தப்படுகின்றன. ஒழுங்குபடுத்தப்பட்ட சுயாதீன நியூக்கிலியோடைட்டுகள் ஐதரசன் பிணைப்புக்கள் மூலம் தாய் டி.என்.ஏயின் ஒற்றைப் பட்டிகையுடன் இணைக்கப்பட்டு இரண்டு டி.என்.ஏக்கள் உருவாக்கப்படுகின்றன. இச்செயற்பாட்டுக்கு டி.என்.ஏ லிக்கேசு எனும் நொதியம் அவசியமாகும்.

### டி.என்.ஏ இரட்டித்தலில் உதவும் புரதங்கள்/ நொதியங்கள்

## மேற்கோள்கள்

பகுப்பு:டி. என். ஏ
அமசோனியா அரங்கம்

**அமசோனியா அரங்கம்** (*Arena da Amazônia*)  பிரேசிலின் அமேசோனாசு மாநிலத்தில் மனௌசு நகரில் அமைந்துள்ள காற்பந்தாட்ட விளையாட்டரங்கமாகும். இது முந்தைய விவால்டோ விளையாட்டரங்கம் இருந்தவிடத்தில் கட்டப்பட்டுள்ளது. இவ்வரங்கத்தில் 46,000 பார்வையாளர்கள் அமரக்கூடியத் திறன் உள்ளது.  2010 முதல் கட்டத் தொடங்கப்பட்ட இவ்வரங்கம் திசம்பர் 2013இல் முழுமை பெற்றது. இங்கு 2014 உலகக்கோப்பை காற்பந்து போட்டியின் ஆட்டங்கள் நடைபெறும்.

## 2014 உலகக்கோப்பை காற்பந்து


## வெளி இணைப்புகள்

*
*விளையாட்டரங்க வழிகாட்டி கட்டுரை

பகுப்பு:பிரேசிலின் விளையாட்டரங்குகள்
நுகேகொடை

**நுகேகொடை** (*Nugegoda*,  இலங்கையின் மேற்கு மாகாணத்தில், கொழும்பு புறநகர் பகுதியில் உள்ள ஒரு நகரம் ஆகும். இது ஸ்ரீ ஜயவர்தனபுர மற்றும் தெகிவளை-கல்கிசை மாநகரசபைகளின் எல்லைப்பகுதிகளுக்குள், கொழும்பு மாநகரசபையின் எல்லைக்கு வெளியில் அமைந்துள்ளது. இங்கு சிங்கள மற்றும் தமிழ் மக்கள் வாழ்கின்றனர்.

## மேற்கோள்

பகுப்பு:கொழும்பு மாவட்டத்தில் உள்ள ஊர்களும், நகரங்களும்
பலபட்டடைச் சொக்கநாதப் புலவர்

**பலபட்டடைச் சொக்கநாதப் புலவர்** எனப் போற்றப்படும் புலவர் 18-ஆம் நூற்றாண்டில் வாழ்ந்தவர். தேவை உலா, அழகர் கிள்ளை விடு தூது, வண்டு விடு தூது, மதுரை மும்மணி கோவை, மதுரை யமக அந்தாதி , பத்மகிரி நாதர் தென்றல் விடு தூது முதலான நூல்களைப் பாடியவர். தனிப்பாடல் திரட்டு நூலில் இவரது தனிப்பாடல்கள் 66 இடம்பெற்றுள்ளன.

## வேறுபாடு காண்க
சொக்கநாதப் புலவர்

பகுப்பு:புலவர்கள்
பிரிமுஸ் சிராய்வா

**அந்தோனி சூசைரெத்தினம் பிரிமுஸ் சிராய்வா** (*Anthony Soosai Ratnam Pirimus Sraiva*, பிறப்பு: 24 நவம்பர் 1973) என்பவர் இலங்கைத் தமிழ் வழக்கறிஞரும், அரசியல்வாதியும், மாகாணசபை உறுப்பினரும் ஆவார்.

சிராய்வா 2013 மாகாணசபைத் தேர்தலில் இலங்கைத் தமிழரசுக் கட்சியினால் பரிந்துரைக்கப்பட்டு தமிழ்த் தேசியக் கூட்டமைப்பின் வேட்பாளராக]]ப் போட்டியிட்டு வட மாகாண சபைக்குத் தேர்தெடுக்கப்பட்டார். இவர் 12,927 விருப்பு வாக்குகள் பெற்று மன்னார் மாவட்டத்தில் முதலாவதாக வந்தார். இவர் 2013 அக்டோபர் 11 அன்று யாழ்ப்பாணம் வீரசிங்கம் மண்டபத்தில் முதலமைச்சர் க. வி. விக்னேஸ்வரன் முன்னிலையில் 1வது வட மாகாண சபை உறுப்பினராகப் பதவிப் பிரமாணம் செய்து கொண்டார்.

இவர் காவல்துறை, மற்றும் பொதுப் பாதுகாப்புத் தொடர்பாக முதலமைச்சருக்கு ஆலோசகராக முதலமைச்சரினால் நியமிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:வட மாகாண சபை உறுப்பினர்கள்
பகுப்பு:1973 பிறப்புகள்
பகுப்பு:இலங்கைத் தமிழ் வழக்கறிஞர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:மன்னார் மாவட்ட நபர்கள்
தேவை உலா

**தேவை உலா** (**தேவையுலா**) என்னும் நூல் பலபட்டடைச் சொக்கநாதப் புலவர் இயற்றிய நூல். 18-ஆம் நூற்றாண்டில் தோன்றியது. தேவை என்பது ஊரின் பெயர். இது இராமேசுவரத்தைக் குறிக்கும். உலா என்னும் சிற்றிலக்கிய வகை நூல்களில் ஒன்று. 

## தேவையுலா காப்புப் பாடல்
வெண்பா யாப்பில் அமைந்துள்ள இந்த நூலின் காப்புச் செய்யுள் ஆதியுலா கொண்ட இராமேசன் மேல் இந்த நூல் பாடப்பட்டதாகக் குறிப்பிடுகிறது.

## தேவையுலா ''பாடலடிகள்'' எடுத்துக்காட்டு
:நீர்கொண்ட மேக நிறங்கொண்ட மால்கமலப்
:போர்கொண்ட கண்மலராற் பூசித்தும்-சீர்கொண்	1
:டுப மன் னியுவி னுபதேசம் பெற்றுஞ்
:செபமன் னியபூசை செய்தும்-இபமென்ன	2
:வந்து பிறந்த மதலையைச் சாம்பனென
:இந்துகுலத் தொன்றுபெய ரிட்டழைத்தும்-வெந்துயரை	3
:மேன்மாற்றும் வில்லோத கேச்சுர லிங்கத்தை 
இதில் கூறப்பட்டுள்ள செய்தி
:நீர் கொண்ட கருமேகம் போல் நிறம் கொண்டவன் திருமால். அவன் தன் தாமரை போன்ற கண்-மலரால் சிவபெருமானைப் பூசித்தான்.  பூசித்த இடம் இந்த ஊர். உபமன்னியு என்பவன் இவ்வூர்ச் சிவபெருமானிடம் உபதேசம் பெற்றான். செபம் மன்னிய பூசை செய்தான். 'இபம்' என்னும் குழந்தையாக வந்து பிறந்த ஊர் இது. இவனைச் 'சாம்பன்'  என்பர். இவன் சந்திர குலத்தைச் சேஏர்ந்தவன். இந்த ஊர் கொடிய துன்பங்களை மாற்றும். இந்த ஊரிலுள்ள லிங்கத்தின் பெயர் **வில்லோத கேச்சுர லிங்கம்**. 

## அடிக்குறிப்புகள்

பகுப்பு:18 ஆம் நூற்றாண்டுத் தமிழ் நூல்கள்
பகுப்பு:உலா (இலக்கியம்)
தூய்மை பெறும் நிலை

**தூய்மை பெறும் நிலை** அல்லது **உத்தரிப்புநிலை** அல்லது **உத்தரிக்கிற ஸ்தலம்** என்பது கத்தோலிக்க திருச்சபையின் நம்பிக்கையின்படி சாகும் வேளையில் நம்பிக்கையுடன்  கடவுளோடு நட்புறவில் இறந்தும் விண்ணகம் செல்ல முழு தகுதியற்றவர்களாக இருப்பவர்கள், சிறிது காத்திருந்து தூய்மைபெற்று முதிர்ச்சியடைய கடவுளால் அளிக்கப்படும் வாய்ப்பு ஆகும். இவர்கள் இந்த நிலையில் தங்கள் பாவங்களுக்கு உரிய வேதனைப்பட்டு, தூய்மை அடைவார்கள் எனவும் முற்றிலும் தூய்மை அடைந்த பிறகு, விண்ணகம் செல்வார்கள் எனவும் கத்தோலிக்கர் நம்புகின்றனர். இத்தகையோருக்கு கத்தோலிக்க திருச்சபையினர் இவ்வுலகில் இருந்து தங்களின் மன்றாட்டினால் உதவிட முடியும் என நம்புகின்றனர். நவம்பர் மாதம் முழுதும் இந்த நிலையில் இருப்போருக்காக கத்தோலிக்கர்கள் சிறப்பாக மன்றாடுகின்றனர். குறிப்பாக இறந்த விசுவாசிகள் அனைவரின் நினைவு நாளன்று அவர்களின் கல்லரைகளுக்குச்சென்று மன்றாடுவது வழக்கமாய் உள்ளது.

## மேற்கோள்கள்


பகுப்பு:கத்தோலிக்க இறையியல்
பகுப்பு:இறப்பு குறித்த நம்பிக்கைகள்
பத்தரமுல்லை

**பத்தரமுல்லை** (*Battaramulla*, ) என்பது இலங்கையின் வணிகத் தலைநகர் கொழும்பின் ஒரு புறநகர் ஆகும். இது கொழும்பின் மத்திய பகுதியான கோட்டையில் இருந்து 5.2 மைல்கள் தூரத்தில் இலங்கை நாடாளுமன்றத்திற்கு அருகில் அமைந்துள்ளது. கொழும்பு மாவட்டத்தில் வேகமாக வளரும், நிர்வாக வர்த்தக மற்றும் குடியிருப்பு பகுதிகளில் ஒன்றாகும். 

பத்தரமுல்லை முன்னர் தனியான பத்தரமுல்லை நகரசபையினால் நிருவகிக்கப்பட்டு வந்தது. தற்போது இது கடுவலை மாநகர சபையின் கீழ் நிருவகிக்கப்படுகிறது. தளவத்துகொடை, சிறீ ஜெயவர்தனபுர கோட்டை, மாலபே ஆகிய நகரங்கள் பத்தரமுல்லையின் எல்லை நகர்கள் ஆகும்.

சுயாதீன தொலைக்காட்சி ஒலிபரப்பு நிலையம் மற்றும் கல்வி 'இசுருபாய' அமைச்சு, தேர்வு துறை அமைச்சு ஆகியன இங்கே அமைந்துள்ளன. இலங்கையின் பிரபலமான நட்சத்திர விடுதிகளும் மற்றும் தனியார் பாடசாலை, தேசிய பாடசாலைகளும் இங்கே அமைந்துள்ளன.

## மேற்கோள்கள்

பகுப்பு:கொழும்பு மாவட்டத்தில் உள்ள ஊர்களும், நகரங்களும்
பகுப்பு:கொழும்பின் புறநகர்கள்
கேஸ்தலோவ் (சியாரா)

**எசுடேடியோ பிளாசிடொ அடெரால்டொ கேஸ்தலோவ்**, (*Estádio Plácido Aderaldo Castelo*) பரவலாக **கேஸ்தலோவ்** () அல்லது **சிகான்டெ டா போவா விஸ்ட்டா**, பிரேசிலின் சியாரா மாநிலத்தில் போர்த்தலேசா நகரில் அமைந்துள்ள காற்பந்தாட்ட விளையாட்டரங்கம் ஆகும். மிகவும் கூடியதாக 67,037 பார்வையாளர்கள் அமரக்கூடிய இவ்வரங்கம் நவம்பர் 11, 1973இல் திறக்கப்பட்டது. சியாரா விளையாட்டுக் கழகத்திற்கும் போர்த்தலேசா விளையாட்டுக் கழகத்திற்கும் தாயக மைதானமாகிய இவ்வரங்கம் சியாரா மாநில அரசுக்கு உரிமையானது. செப்டம்பர் 12, 1966இலிருந்து மார்ச்சு 15, 1971 வரை இங்கு ஆளுநராகப் பணியாற்றியவரும் இந்த விளையாட்டரங்கம் கட்டப்பட தலைமையேற்றவருமான *பிளாசிடொ அடெரால்டொ கேஸ்தலோவ்* பெயரில்  இதற்கு முறையான பெயரிடப்பட்டுள்ளது. 
## வரலாறு
கேஸ்தலோவ்  1969 முதல் 1973 வரை கட்டப்பட்டு  நவம்பர் 11, 1973இல் திறக்கப்பட்டது.

இதனை சியாரா மாநில அரசு மே 2000 முதல் சீரமைக்கத் தொடங்கியது. மூன்று கட்டங்களாகப் பிரிக்கப்பட்ட இந்த சீரமைப்புப் பணி மே 16, 2001இல் துவங்கியது.

இந்த விளையாட்டரங்கத்தில் நவம்பர் 11, 1973 அன்று முதல் காற்பந்தாட்டம் சியாரா அணிக்கும் போர்த்தலேசா அணிக்கும் இடையே நடந்தது. இந்த ஆட்டம் வெற்றி தோல்வியின்றி  0-0 என முடிந்தது. இவ்வரங்கத்தில் அடிக்கப்பட்ட முதல் கோல் சியாரா அணியின் எராண்டியால் நவம்பர் 18, 1973இல் அடிக்கப்பட்டதாகும். இந்த ஆட்டத்தை சியாரா அணி விடோரியா அணியிடம் 1-0 என வென்றது.

சீரமைக்கப்பட்ட விளையாட்டரங்கில் முதல் ஆட்டம்  மார்ச்சு 23, 2002 அன்று  பிரேசில் தேசிய அணிக்கும் யூகோசுலோவிய தேசிய அணிக்கும் இடையே நடைபெற்றது; இதில் பிரேசில் 1-0 என்ற கணக்கில் வென்றது. 

இந்த விளையாட்டரங்கத்தில் மிகக்கூடிய வருகைப்பதிவு ஆகத்து 27, 1980 அன்று பதிவானது; பிரேசில் தேசிய அணியும் உருகுவை தேசிய அணியும் மோதிய இவ்வாட்டத்தை 118,496 பேர் கண்டு களித்தனர். இந்த ஆட்டத்தில் பிரேசில்  1-0 என்ற கோல் கணக்கில் வெற்றி பெற்றது.
## 2013 பிபா கூட்டமைப்புக்களின் கோப்பைப் போட்டி



## 2014 உலகக்கோப்பை காற்பந்து
கேஸ்தலோவ்  2014 உலகக்கோப்பை காற்பந்து போட்டிகளுக்கான ஓர் விளையாட்டரங்கமாகத் தெரிந்தெடுக்கப்பட்டுள்ளது. இதற்காக இவ்வரங்கம் மேம்படுத்தபட்டது. பெரிய கூரை சேர்க்கையும் 4200 இடங்கொண்ட தரையடி தானுந்து நிறுத்த வசதியும்  புதிய கீழ் தளமும் இந்த புனரமைப்புத் திட்டத்தில் நிறைவேற்றப்பட்டன. இந்த புனரமைப்பிற்குப் பின்னர் 67,037 பேர் காணக்கூடியதாக இருக்கைகள் அமைக்கப்பட்டுள்ளன. மார்ச்சு 31, 2011இல் இந்தப் புனரமைப்புத் திட்டத்திற்கா மூடப்பட்ட அரங்கம் அலுவல்முறையாக திசம்பர் 2012இல் திறக்கப்பட்டது. 2014 உலகக்கோப்பைக்கான 12 விளையாட்டரங்களில் சீரமைப்பிற்குப் பின்னர் முதலில் தயாரான விளையாட்டரங்கம் இதுவே ஆகும்.



## மேற்சான்றுகள்

பகுப்பு:பிரேசிலின் விளையாட்டரங்குகள்
நசர் (ஏவுகணை)

**நசர்**  (Nasr, அரபி: نصر‎) பாக்கித்தான் நாட்டின் ஏவுகணை ஆகும். இது பாகிஸ்தான் *தேசிய அபிவிருத்தி மையத்தால்* ( National Development Complex- NDC) தயாரிக்கப்பட்டதாகும். இதன் தாக்கும் தொலைவு 60 கிலோமீட்டர்கள் ஆகும். இவ்வேவுகணை வாகனங்களில் வைத்து செலுத்தும் வண்ணம் வடிவமைக்கப்பட்டுள்ளது. இது 2011 ஆண்டு முதல் 2013 ஆம் ஆண்டு வரை சோதனை செய்யப்பட்டது. இது திட எரிபொருளைக் கொண்ட ஏவுகணை ஆகும்.

## மேற்கோள்கள்

பகுப்பு:பாகிஸ்தானிய ஏவுகணைகள்
நித்திய இளைப்பாற்றி (செபம்)

"**நித்திய இளைப்பாற்றி**" () எனத்துவங்கும் கத்தோலிக்க திருச்சபையின் மன்றாட்டானது தூய்மை பெறும் நிலையில் இருக்கும் ஆன்மாக்களை விடுவிக்கும் படி ஏறெடுக்கப்படும் மன்றாட்டாகும். இது பிற மன்றாட்டுகளின் முடிவில் சொல்லப்படுவது வழக்கம்.  இதனை செபிப்பவருக்கு திருச்சபை வழங்கும் பலன்கள் உண்டு.

## செபம்
கத்தோலிக்க திருச்சபையின் இலத்தீன் வழிபாட்டு ரீதியில் இச்செபத்தின் வடிவம்:

## மேலும் காண்க
*இறந்த விசுவாசிகள் அனைவரின் நினைவு நாள்

## மேற்கோள்கள்


பகுப்பு:கிறித்தவ இறைவேண்டல்கள்
பாபர் (சீர்வேக ஏவுகணை)

**பாபர் ஏவுகணை** (Babur, உருது: بابر) பாகிஸ்தான் நாட்டின் *தேசிய அபிவிருத்தி மையம்* தயாரித்த ஏவுகணை ஆகும். இவ்வேவுகணைக்கு முகலாய மன்னர் பாபரின் பெயர் சூட்டப்பட்டுள்ளது. இது பாகிஸ்தான் நாட்டின் முதல் சீர்வேக ஏவுகணை ஆகும். இதன் தாக்கும் திறன் 700 கிலோமீட்டர்கள் ஆகும். மேலும் இந்த ஏவுகணை *ரேடர்*களால் கண்டுபிடிக்க முடியாதபடி செல்லுமாறு வடிவமைக்கப்பட்டுள்ளது. 2005 ஆம் ஆண்டு அக்டோபர் முதல் இவ்வேவுகணை தயாரிக்கப்பட்டு வருகிறது.. இதன் உயரம் 6.25 மீட்டர்கள், விட்டம் 0.52 மீட்டர்கள் ஆகும். இதன் மொத்த எடை 1500 கிலோகிராம்கள் ஆகும். இதில் 300 கிலோகிராம் வெடிபொருளைச் சுமந்து செல்லும் ஆற்றல் உடையது. இதன் வேகம் 800 கிலோமீட்டர்கள்/மணி ஆகும். இதன் இயந்திரங்களின் எரிபொருட்கள் திட மற்றும் திரவ எரிபொருட்கள் ஆகும்.
## மேற்கோள்கள்

பகுப்பு:பாகிஸ்தானிய ஏவுகணைகள்
சாகீன்-1 (ஏவுகணை)

**சாகீன்-1** (Shaheen-I, உருது: '‎شاهين) ஏவுகணை பாகிஸ்தான் நாட்டின் *தேசிய அபிவிருத்தி மையம்* (National Defence Complex- NDC) தயாரித்த ஏவுகணை ஆகும். இவை அமெரிக்காவின் *பெர்ஷிங்* ஏவுகணையை ஒத்தவை. இதில் *சாகீன்-1* மற்றும் *சாகீன்-1ஏ* என இரு வகை உண்டு. 1999 ஆம் ஆண்டு *சாகீன்-1* ஏவுகணையும் 2012 ஆம் ஆண்டு *சாகீன்-1ஏ* ஏவுகணையும் தயாரிக்கப்பட்டது. இவற்றின் உயரம் 12 மீட்டர்கள், விட்டம் ஒரு மீட்டர் ஆகும். *சாகீன்-1* 750 கிலோமீட்டர்கள் தொலைவிற்கும் *சாகீன்-1ஏ* 1,500 கிலோமீட்டர்கள் தொலைவிற்கும் சென்று தாக்கும் வகையில் உருவாக்கப்பட்டுள்ளன.சாகீன் என்பது பாகிஸ்தானின் மலைப்பகுதியில் வசிக்கும் ஒருவகை கழுகு (falcon) ஆகும்.
## மேற்கோள்கள்

பகுப்பு:பாகிஸ்தானிய ஏவுகணைகள்
ஆஸ்டியோகால்சின்

**ஆஸ்டியோகால்சின்** (Osteocalcin) [மற்றொரு பெயர்: எலும்பு காமா-கார்பாக்சி குளுடாமிக் அமிலம் கொண்ட புரதம் (bone gamma-carboxyglutamic acid-containing protein; BGLAP)], எலும்பு, பல் மூலப் பகுதிகளில் காணப்படும் ஒரு நார்த்திசுவற்ற புரதமாகும். மனிதர்களில் இப்புரதம் நிறப்புரி 1- ல் உள்ள ஒரு (BGLAP) மரபணுவால் குறியாக்கம் செய்யப்படுகிறது. இதனுடைய ஏற்பி (GPRC6A) ஜி-புரதம் பிணைக்கப்பட்ட ஒன்றாகும். அத்திமூலச்செல்கள் மட்டுமே ஆஸ்டியோகால்சினைச் சுரக்கின்றன. எனவே, எலும்பு வளர்சிதைமாற்ற நெறிபடுத்தலில் (எலும்பு மற்றும் அதன் செல்கள் உருவாக்கத்தில்) இது பங்கேற்பதாகக் கருதப்படுகிறது. எலும்பு கனிமமாக்கலிலும், கால்சியம் அயனிகளின் சமநிலையைப் பேணுவதிலும் தொடர்பு கொண்டதாக உள்ளது. ஆஸ்டியோகால்சின் உடலில் ஒரு இயக்குநீரைப்போலச் செயற்படுகிறது: கணைய பீட்டா உயிரணுக்களிலிருந்து அதிகளவு இன்சுலினை வெளியிடச் செய்யும் அதேவேளையில் கொழுப்புச் செல்களிலிருந்து, இன்சுலினிற்கான உணர்திறனை அதிகரிக்கச் செய்யும் அடிப்போனெக்டின் என்னும் இயக்குநீரை வெளியிடச் செய்கிறது.

## மேற்கோள்கள்

பகுப்பு:உடலியங்கியல்
பகுப்பு:இயக்குநீர்
ஸூரத்துல் மாஊன்

thumb|வலது|ஸூரத்துல் மாஊன்
ஸூரத்துல் மாஊன்  அற்பப் பொருட்கள் என்பது திருக்குர்ஆனின் 107வது அத்தியாயம் ஆகும்.

திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.

திருக்குர்ஆனின்  107 அத்தியாயமாகத் திகழும்  ஸூரத்துல் மாஊன் (அற்பப் பொருட்கள்) மக்கா  வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.

## பெயர்

**ஸூரத்துல் மாஊன் **  அரபுச் சொல்லுக்கு **அற்பப் பொருட்கள் **   எனப் பொருள்.

## அற்பப் பொருட்கள்

## மேற்கோள்கள்
  

## வெளி இணைப்புகள்
ல் குர்ஆன் தமிழ் மொழிபெயர்ப்பு 
* Surah Al-Ma'un (Complete text in Arabic with English and French translations)
* 
* , translated by 
* Three translations at Project Gutenberg
* 
* The Qur'an as it explains itself 
* "Qur'anic Verses (107-9, 110-112)" is a manuscript that dates back to the 15th century and features *Al-Ma'un*

## பிற தகவல்கள்

பகுப்பு:திருக்குர்ஆன்
பரூச் மாவட்டம்

**பரூச் மாவட்டம்** (Bharuch district), இந்திய மாநிலமாகிய குஜராத்தில் உள்ளது. இது குஜராத்தின் தென்பகுதியில், கடற்கரையை ஒட்டிய பகுதி. இந்த பகுதியின் வழியே, நர்மதை ஆறு, காம்பே வளைகுடா பகுதியில் கடலில் கலக்கிறது.

இதன் தலைநகரம் பரூச். இங்கு 15 இலட்சத்துக்கும் அதிகமான மக்கள் வசிக்கின்றனர். இங்கு முசுலீம்களே அதிகளவில் உள்ளனர். இங்கு பல்வந்திரி தாக்கரே, திரிபுவன் உலுகார் உள்ளிட்ட கவிஞர்கள் வாழ்ந்தனர்.

## வட்டங்கள்
இது எட்டு வட்டங்களாகப் பிரிக்கப்பட்டுள்ளது.
* பரூச்
* அங்கலேஸ்வர்
* ஜம்புசர்
* ஹான்சோட்
* வாகரா
* ஆமோத்
* வாலியா
* ஜகடியா

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி, பரூச் மாவட்ட மக்கள் தொகை 1,550,822 ஆகும்.. இம்மாவட்டத்தில் இசுலாமியர்கள் 57%ஆக உள்ளனர்.

## சான்றுகள்

## வெளி இணைப்புகள்

பகுப்பு:குஜராத் மாநிலத்திலுள்ள மாவட்டங்கள்
பகுப்பு:பரூச் மாவட்டம்
சங்கை எக்ஸ்பிரஸ்

**த சங்கை எக்ஸ்பிரஸ்** (The Sangai Express) என்பது வடகிழக்கு இந்தியாவில் உள்ள மணிப்பூரில் வெளியாகும் நாளிதழ். இது ஆங்கிலத்திலும் மணிப்புரிய மொழியிலும் வெளியாகிறது. மணிப்புரிய மொழிப் பதிப்பு பெங்காலி எழுத்துகளில் எழுதப்படுகிறது. இதன் தலைமையகம் இம்பாலில் உள்ளது. இது மணிப்புரில் அதிக எண்ணிக்கையில் விற்பனையாகும் நாளேடு . உள்ளூர்ச் செய்திகளுக்கு அதிக முக்கியத்துவம் அளிக்கப்படுகிறது. விளையாட்டு, அயலகவாழ் மக்கள், கல்வி பற்றிய செய்திகளும் சிறுகதைகளும் கவிதைகளும் வெளியிடப்படுகின்றன.

குகி பழங்குடி மக்களால் பரவலாகப் படிக்கப்படுகின்றது. ஹாவ்ரங் கைரல். திங்சட் கொலை நிகழ்வுகளை ஒருதலைச் சார்புடன் வெளியிட்டதால் 2015 மே 17ல் குகி மாணவர் அமைப்பால் தடை செய்யப்பட்டது.

## மேற்கோள்கள்

பகுப்பு:இந்திய இதழ்கள்
டைம்ஸ் ஆஃப் அசாம்

டைம்ஸ் ஆஃப் அசாம் (Times of Assam) என்பது அசாமில் இருந்து வெளியாகும் நாளேடு. இது அசாம், இந்தியா, உலகம் எனப் பிரிவுகளுடன், சமூகம், விளையாட்டு போன்ற தலைப்புகளில் செய்திகளை வெளியிடுகிறது.
 
அசாமில் அதிகம் பேர் படிக்கும் நாளிதழ்களில் இதுவும் ஒன்று.

## சான்றுகள்

## இணைப்புகள்
*தளம்

பகுப்பு:அசாம்
பகுப்பு:இதழ்கள்
சுருள்வு (விளையாட்டு)

**சுருள்வு** (*curling*) என்ற விளையாட்டாளர்கள் பனிப்படுகையில் கற்களை நான்கு ஒன்றனுள் ஒன்றான வட்டங்களால் பிரிக்கப்பட்டுள்ள இலக்குப் பரப்பை நோக்கி சறுக்கவிட்டு  விளையாடும் உடல் திறன் விளையாட்டு  ஆகும். நான்கு உறுப்பினர்களைக் கொண்ட இரண்டு அணிகள்  ஒவ்வொருவராக, கனத்த, தீட்டிய கருங்கற் கற்களை,  (*பாறைகள்* எனவும் இவை அறியப்படும்) பனி *சுருள்வுப் படுகையினூடாக*  பனியில் வட்டமாக குறிக்கப்பட்டிருக்கும் இலக்கான தங்கள் *இல்லத்தை* நோக்கி தள்ளிவிடுகின்றனர். ஒவ்வொரு அணிக்கும் எட்டு கற்கள் உள்ளன. விளையாட்டின் நோக்கம் ஒரு *ஆட்டத்தில்* மிகக்கூடிய புள்ளிகளைப் பெறுவதாகும். ஒரு முனையிலிருந்து இரு அணிகளும் தங்களின் அனைத்துக் கற்களையும் தள்ளி முடிந்தபின் இல்லத்தின் மையத்திற்கு அருகேயுள்ள கற்களுக்கு புள்ளிகள் வழங்கப்படும்.  ஓர் ஆட்டத்தில் எட்டு அல்லது பத்து *முனைகள்* இருக்கும்.

கல் வீசுபவர் மெதுவான சுழற்சியுடன் தள்ளுவதால் கற்களுக்கு  சுருண்ட பாதையில் செல்ல இயல்கிறது. மேலும்  அணியின் மற்ற இருவர் சுருள்வு துடைப்பங்கள் கொண்டு அதனுடன் பயணித்து  நகரும் கல்லுக்கு முன்புள்ள பனியின் நிலையை மாற்றுவதன் மூலம்  கல்லின் வளைவுப்பாதையை தூண்ட முடியும். இந்த விளையாட்டில்  சிறந்த பாதையையும் ஒவ்வொரு நிலைக்குமேற்ப கற்களை நிறுத்தவும் மிகுந்த  உத்தியும் குழுப்பாங்கும் தேவையாகும். கல் தள்ளுபவரின் திறமையைப் பொறுத்தே  வேணுடிய இடத்தில் கற்களை செலுத்த முடியும். இதனாலேயே இது "பனியின் சதுரங்கம்" எனப்படுகிறது.

## மேற்சான்றுகள்

## மேலும் அறிய
*
*

## வெளி இணைப்புகள்

* World Curling Federation
* CBC Digital Archives – Curling: Sweeping the Nation
* Bonspiel! The History of Curling in Canada at Library and Archives Canada 
* curling stones, Smithsonian Center for Folklife and Cultural Heritage.
* ''The Game Of The Magic Broom'', மார்ச் 1944 one of the first magazine articles to introduce the game of curling to the American public
* The Canadian Curler's Manual transcription of 1840 text
* Sportlistings.com - World Curling Federation Directory listing

பகுப்பு:பனி விளையாட்டுக்கள்
பகுப்பு:ஒலிம்பிக் விளையாட்டுகள்
பகுப்பு:அணி விளையாட்டுகள்
மு. ரா. கந்தசாமிக் கவிராயர்

**மு. ரா. கந்தசாமிக் கவிராயர்** (இறப்பு: 1918) தமிழகப் புலவரும், பத்திரிகையாசிரியரும், பதிப்பாளரும், உரையாசிரியரும் ஆவார்.

## வாழ்க்கைக் குறிப்பு
மு. ரா. கந்தசாமிக் கவிராயர் முகவூர் இராமசாமிக் கவிராயரின் மூன்றாவது மகனாவார். துறைசை ஆதீனம் நமச்சிவாயத்திடம் கல்வி பயின்றார். மகாவித்வான் மீனாட்சிசுந்தரம் பிள்ளையுடன் நட்பு கொண்டிருந்தார். சிறிது காலம் ஆசிரியராகவும், பின்னர் 1909-இல் மதுரையில் விவேகபாநு அச்சகம் தொடங்கி, "விவேகபாநு', 'வித்தியாபாநு' ஆகிய பத்திரிகைகளையும் நடத்தியவர். ஆரணிய காண்டத்திற்கு 1903-இல் உரை இயற்றினார். இவர் சேற்றூர் சமத்தான வித்துவானும், மதுரைத் தமிழ்ச் சங்கப் புலவரும், திருவாவடுதுறை ஆதீனப் புலவர்களுள் ஒருவருமாவார். மு. ரா. அருணாசலக் கவிராயர் இவருடைய அண்ணன் ஆவார்.

## இவரின் படைப்புகள்
* திருப்பேரூர் திரிபந்தாதி
* குமண சரித்திரம் (1907, 1913)
* பவ நிவேத நாயகியம்மை பிள்ளைத்தமிழ்
* கருமலையாண்டவர் துதி மஞ்சரி
* அரிமழத் தலபுராணம் (1907)
* வியாசத் திரட்டு (இரண்டு பாகங்கள், 1915)
* தனிச்செய்யுட் சிந்தாமணி (பல புலவர்களியற்றிய செய்யுள்களின் தொகுப்பு, 767 பக்கங்கள், 1908)
* ஸ்ரீமத் கம்பராமாயணம்: ஆரணியகாண்டம் மூலமும் உரையும்
* தமிழ்க் கட்டுரைக் களஞ்சியம்
* அரசஞ்சண்முகனார் இயற்றிய ஏகபாத நூற்றந்தாதிக்குப் பொருள் விளக்கம்

## மேற்கோள்கள்

பகுப்பு:1918 இறப்புகள்
பகுப்பு:கவிராயர்கள்
பகுப்பு:தமிழ்ப் புலவர்கள்
பகுப்பு:மதுரை மக்கள்
பகுப்பு:தமிழ்ப் பதிப்பாளர்கள்
பகுப்பு:தமிழகப் பத்திரிகையாளர்கள்
கார்த்திக் சுப்புராஜ்

**கார்த்திக் சுப்புராஜ்** (*Karthik Subbaraj*) தமிழ்த் திரைப்பட இயக்குனராவார். தமிழகத்தின் மதுரை மாவட்டத்தில் பிறந்த இவர், தனது பள்ளிப் படிப்பை மதுரை எஸ்.பி.ஒ.ஏ பதின்ம மேல்நிலைப் பள்ளியிலும், திருப்பரங்குன்றம் தியாகராசர் பொறியியல் கல்லூரியில் பொறியியலும் முடித்தார். 2012ம் ஆண்டு அக்டோபர் மாதம் 19ம் நாள் வெளிவந்த பீட்சா திரைப்படத்தின் மூலம் திரைப்பட இயக்குனரானார்.

## திரையுலகம்
### இயக்குநராக

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:1983 பிறப்புகள்
பட்டிமன்றம் ராஜா

**பட்டிமன்றம் ராஜா** (*Pattimandram Raja*) என்று பிரபலமாக அறியப்படும் சிம்சன் ராஜா  என்பவர் தமிழ்நாடு மாநிலம், மதுரையைச் சேர்ந்த ஓர் தமிழ்த் திரைப்பட நடிகர், நகைச்சுவை மற்றும் பட்டிமன்றப் பேச்சாளராவார். சன் தொலைக்காட்சியில் நாள்தோறும் காலை ஒளிபரப்பப்படும் *வாங்க பேசலாம்* நிகழ்ச்சியின் தொகுப்பாளராகவும் உள்ளார். சிவாஜி திரைப்படத்தின் மூலம் தமிழ்த் திரைத்துறைக்கு அறிமுகமான இவர் மதுரை யுணைட்டட் வங்கியில் பணிபுரிந்து கொண்டிருந்தார். தமிழ் மொழி பேச்சு நிகழ்ச்சிகளில் (பட்டிமன்றம்) தனது உரைகளுக்காக பிரபலமான அறியப்பட்ட ஓர் இந்திய தொலைக்காட்சி ஆளுமை ஆவார். சாலமன் பாப்பையாவால் நடத்தப்பட்ட விவாதப் பேச்சு நிகழ்ச்சிகளில் இவர் ஆற்றிய உரைகள் அவரை உலகெங்கிலும் உள்ள தமிழ் இல்லங்களில் பிரபலமாக்கியது.

## வாழ்க்கைக் குறிப்பு
'பட்டிமன்றம்' ராஜா' மதுரைக்கு அருகில் உள்ள கீழமாத்தூர் என்ற கிராமத்தில் பிறந்தார். இவரின் பெற்றோர் கிராமத்தில் உள்ள ஒரு பள்ளியில் ஆசிரியர்களாக இருந்தனர். மதுரையில் உள்ள செயின்ட் பிரிட்டோ மேல்நிலைப் பள்ளியில் இவர் பள்ளிப் படிப்பை முடித்தார். மதுரை அமெரிக்கன் கல்லூரியில் பி.காம்., பட்டப்படிப்பை முடித்த ராஜா, மதுரை காமராஜர் பல்கலைக்கழகத்தில் எம்.ஏ., (பத்திரிகை மற்றும் மக்கள் தொடர்பு) படித்தார். 1984 முதல் 2019 வரை யுனைடெட் பேங்க் ஆஃப் இந்தியாவில் பணியாற்றினார்.

சாலமன் பாப்பையாவுடன் பல நாடுகளுக்குப் பயணம் செய்து விவாதப் பேச்சாளராகப் பிரபலமானார். சன் தொலைக்காட்சியில் திருவிழாக் காலங்களில் ஒளிபரப்பாகும் புகழ்பெற்ற பட்டிமன்றம் நிகழ்ச்சிகளில் பல்வேறு பகுதிகளைப் பற்றிய தகவல்களை புத்திசாலித்தனமான மற்றும் நகைச்சுவையான பேச்சுகளால் இவர் புகழ் பெற்றார். வாங்க பேசலாம் போன்ற பேச்சு நிகழ்ச்சிகள் மூலம் நடப்பு விவகார தகவல்களையும் வழங்கினார். அமெரிக்கா, ஐக்கிய இராச்சியம், பிரான்சு, ஆத்திரேலியா, சப்பான், மத்திய கிழக்கு, சீசெல்சு, தென்னாப்பிரிக்கா, சிங்கப்பூர், தென்கிழக்கு ஆசியா, இலங்கை உட்பட உலகம் முழுவதும் 9,000+ நிகழ்ச்சிகளை நடத்தியுள்ளார். சிவாஜி (2007), குரு என் ஆளு (2009) மற்றும் இதற்குத்தானே ஆசைப்பட்டாய் பாலகுமாரா (2013) உட்பட சில நன்கு அறியப்பட்ட தமிழ் படங்களில் நடித்தார்.

## நடித்த படங்கள்

## மேற்கோள்கள்

பகுப்பு:வாழும் மக்கள்
பகுப்பு:பட்டிமன்றப் பேச்சாளர்கள்
பகுப்பு:1959 பிறப்புகள்
பகுப்பு:மதுரைத் திரைப்பட நடிகர்கள்
ஊத்தங்கால்

**ஊத்தங்கால்** என்னும் ஊர், தமிழ்நாட்டின் கடலூர் மாவட்டம், விருத்தாசலம் வட்டத்தில் நெய்வேலிக்கு மிக அருகில் அமைந்துள்ள ஓர் ஊராகும். 

## மக்கள்தொகை
இந்த ஊருக்கான மக்கள்தொகை விவரங்கள்:

## சான்றுகள்

பகுப்பு:கடலூர் மாவட்டத்திலுள்ள கிராமங்கள்
இந்திய லினக்சு பயனர் குழுமம், சென்னை

**இந்திய லினக்சு பயனர் குழுமம், சென்னை** (**Indian Linux Users Group, Chennai-ILUGC**) ஒரு லினக்ஸ் பயனர் குழுமம் ஆகும். இது  இந்தியா லினக்ஸ் பயனர் குழுமத்தின் சென்னை பிரிவாகும்.

## வரலாறு
இது 1997ல் தொடங்கப்பட்டது.  இது முனைவர் பிரபு ராமச்சந்திரன், அருண் மற்றும் நண்பர்களின் துணையுடன் தொடங்கப்பட்டது. அதன் பின்னர்  இந்திய தொழில்நுட்பக் கழகம் சென்னையின் விண்வெளி துறையில் பணிபுரியும் முனைவர் ஸ்ரீராம் ஆதரவுடன் நடைபெற்று வருகிறது. ஒவ்வொரு மாதமும் இரண்டாவது சனிக்கிழமை  தோறும் குனு / லினக்ஸ் , பேர்ல், பைதான், பி எச் பி, ஃப்ரீ, டிசிபி, ஐபி, குனு , பிஎஸ்டி உள்ளிட்ட தொடர்பான தலைப்புகளில் தொழில்நுட்பப் பேச்சுகள் நடைபெறுகின்றன.

## நடைபெறும் இடம்
வகுப்பறை எண் 1, ஏரோ ஸ்பேஸ் பொறியியல் கட்டிடம்,  கஜேந்திர வட்டம் அருகில், சென்னை ஐஐடி. 

## செயல்பாடுகள்
* 2004ல் மென்பொருள் சுதந்திர நாள் மற்றும் கருத்தரங்கு 
* 2009ல் கட்டற்ற மென்பொருள் பயன்பாடு குறித்த விழிப்புணர்வு 
* 2009ல் இலவச மற்றும் திறந்த மூல மென்பொருள் மாநாடு மதுரையில் தியாகராஜர் பொறியியல் கல்லூரி மற்றும் தேசிய இலவச திறந்த மூல மென்பொருள் வள மையத்துடன் இணைந்து பிப்ரவரி 27, 2009 முதல் மார்ச் 1, 2009 வரை நடத்தப்பட்டது.  

## பங்களிப்புகள்
பல கருத்தரங்குகள், விருந்தினர் விரிவுரைகள் பல்வேறு கல்லூரிகளில் இந்திய லின்க்சு பயனர் குழுமத்தின் உறுப்பினர்கள் செய்து வருகின்றனர்.
*லினக்ஸ் சோதனை நாள்
*கட்டற்ற  மென்பொருள்
*மென்பொருள் சுதந்திர நாள்

## மேலும் காண்க
*இந்திய லினக்சு பயனர் குழுமம், காஞ்சி

## வெளி இணைப்புகள்
* இந்திய லினக்சு பயனர் குழுமத்தின் அதிகாரப்பூர்வ இணையதளம்

## உசாத்துணைகள்


பகுப்பு:லினக்சு பயனர் குழுக்கள்
லினக்சு பயனர் குழுமம்

**லினக்சு பயனர் குழுமம் ** அல்லது **லினக்ஸ் பயனர்கள் குழுமம்** (LUG) அல்லது **குனு/லினக்ஸ் பயனர் குழு** (glug) லினக்ஸ் பயனர்களுக்கு, குறிப்பாக அனுபவமற்ற லினக்ஸ் பயனர்களுக்கு ஆதரவு மற்றும் கல்வி வழங்கும் ஒரு லாப நோக்கமற்ற, தனியார் அமைப்பு.

## பொதுவான செயல்பாடுகள்
* மாதாந்திர கூட்டங்கள்
* நிறுவுதல் திருவிழாக்கள்
* ஹேக் திருவிழாக்கள்
* மென்பொருள் சுதந்திர நாள்

## மேற்கோள்கள்

பகுப்பு:லினக்சு
உளுந்து

**உளுந்து** அல்லது **உழுந்து** (*Urad bean, Vigna mungo)* ஒரு தாவரம். இதலிருந்து கிடைக்கும் பருப்பு, உளுத்தம் பருப்பு எனப்படுகிறது.  இது தெற்காசியாவைப் பூர்வீகமாகக் கொண்டது. இங்கேயே இது பெரும்பான்மையாகப் பயிரப்படுகிறது. தோசை, இட்லி, வடை, பப்படம்(அப்பளம்), முறுக்கு என தமிழர் சமையலில் உளுந்து ஒரு முக்கியப் பங்கு வகிக்கிறது. இவை கறுப்பு உளுந்து மற்றும் வெள்ளை உளுந்து என இருவகைப்படும்.

## நோய்க்கட்டுபாட்டு முறைகள்
உளுந்து பயிரில் தோன்றும் மஞ்சள் தேமல் நோய் மற்றும் இலைப் பராமரிப்பு நோய்களைக் கட்டுப்படுத்த பாதிக்கப்பட்ட செடிகளை பிடுங்கி அழித்து விடவேண்டும். மஞ்சள் பசைப்பொறியை வயல்களில் வைத்து இந்நோயைப் பரப்பும் வெள்ளை ஈ மற்றும் அசுவினி பூச்சிகளை கவர்ந்திழுத்து அழிக்கவும், கட்டுப்படுத்தவும் மீதைல்டெமட்டான் 25 இ.சி 200 மிலி ஏக்கர் அல்லது டைமெத்தோயேட்டு 30 எஸ்.சி 200 மிலி ஏக்கர் அல்லது தயோமீத்தாக்சம் 75டபுள்யுடிஜி 40 கிராம் இமிடாக்குளோப்ரிட்டு 17.8 எஸ்.எல்-40 மிலி ஏக்கர் ஆகியவற்றில் ஏதேனும் ஒன்றை 15 நாட்கள் இடைவேளையில் இருமுறை தெளிக்கப் பரிந்துரை செய்யப்பட்டுள்ளது.

## சங்க இலக்கியத்தில்
சங்க இலக்கியத்தில் இது உழுந்து என்று அழைக்கப்படுகிறது. இது தமிழகத்தில் பரவலாகப் பயிரிடப்பட்டதை இச்சான்றுகள் உணர்த்துகின்றன.

## மேற்கோள்கள்

4."உழுந்து தலைப்பெய்த கொழுங்களி மிதவை" (அகம்.86:1) - உழுத்தம் பருப்பு சேர்த்துச் சமைத்த குழைவான பொங்கல் என்பது பொருள்

பகுப்பு:பருப்புகள்
பகுப்பு:மெய்யிருவித்திலையிகள்
பகுப்பு:குறிஞ்சிப் பாட்டில் வரும் மலர்கள்
லஜ்ஜா (வங்க மொழிப் புதினம்)

**லஜ்ஜா** (வங்காள மொழி:লজ্জা) என்பது வங்க மொழிப் புதினம் ஆகும். எழுத்தாளர் தஸ்லிமா நஸ்ரின் அவர்கள் எழுதியது. *லஜ்ஜா* எனும் சொல்லுக்கு *அவமானம்*  என்று பொருள். இப்புத்தகம் 1993 ஆம் ஆண்டு வங்க மொழியில் முதலில் வெளியானது. வெளியானதும் வங்காளதேசம் அரசால் தடை செய்யப்பட்டது., இந்நாவலை எழுதிய தஸ்லிமா நஸ்ரினுக்கு வங்காள தேச இஸ்லாமிய அமைப்புகளால் கொலை மிரட்டல் விடுக்கப்பட்டது.

## கதைக்கரு
இந்தியாவின் உத்திரப்பிரதேசம் மாநிலத்தில் பாபர் மசூதி இடிக்கப்பட்டதின் எதிரொலியாக வங்காள தேசம் நாட்டின் சிறுபான்மையினரான இந்துகள் மீதான திட்டமிட்ட கொலைச் சம்பவங்களை மையப்படுத்துகிறது இப்புதினம். இந்துக்களின் உடமைகள் நிர்மூலமாக்கப்பட்டன. ஆயிரக்கணக்கான இந்துப் பெண்கள் கொடூரமாகப் பாலியல் வல்லுறவுக்கு உட்படுத்தப்பட்டனர். ஒரு மசூதி உடைப்புக்குப் பதிலடியாக ஓராயிரம் கோவில்கள் தரைமட்டமாக்கப்பட்டன.

## தமிழில்
இப்புத்தகத்தை தமிழில் *ஜவார்லால்* மொழிபெயர்த்துள்ளார். கிழக்கு பதிப்பகம் இப்புத்தகத்தை வெளியிட்டுள்ளது. 2014 ஆம் ஆண்டின் புத்தகக் கண்காட்சியில் கிழக்கு புத்தகக் கடையில் அதிகம் விற்பனையான புத்தகங்களில் இதுவும் ஒன்று.

## மேற்கோள்கள்

பகுப்பு:வங்காள மொழி புதினங்கள்
பகுப்பு:வங்காளதேசத்தில் கருத்து வெளிப்பாட்டுச் சுதந்திரம்
பகுப்பு:வங்காளதேச வரலாறு
சோழ நாடு

**சோழ நாடு** (*Chola Nadu*, *Cauver Delta*) என்பது தற்போதைய இந்தியாவின், தென் பகுதியாகும் (தென்னிந்தியா). தென்னிந்தியாவின் பெரும் பகுதி சோழ மன்னர்களால் ஆளப்பட்டது. சோழர்கள் ஆண்ட காலம் பொற்காலம் என வரலாறு கூறுகிறது. சோழ நாட்டில் பேசப்பட்ட மொழி தமிழ் மொழியாகும். சோழ மன்னர்கள் சைவ மற்றும் வைணவ மதத்தை பின்பற்றினார்கள்.

இது திராவிடதேசத்திற்குத் தெற்கிலும், பாண்டியதேசத்திற்கு வடக்கிலும், விசாலமான பூமியில் பரவி இருந்த தேசம் ஆகும்.

## சோழ அரசர்களின் பட்டியல்

## இருப்பிடம்
இந்த தேசத்தில் பூமி கிடைமட்டமாகவும், மேற்கிலிருந்து கிழக்கு நோக்கி சரிந்தும், மேடும், பள்ளமும், காணப்படும். இந்த தேசம் கிழக்கு மேற்கில் நீண்டும், தென்வடக்கில் குறுகியும் இருக்கும்.

பொ.ஊ. 9 மற்றும் 13 ஆம் நூற்றாண்டுகளுக்கு இடையில் தென்னிந்தியாவின் பெரும்பகுதியையும் இலங்கை மற்றும் தென்கிழக்கு ஆசியாவின் சில பகுதிகளையும் சோழர்கள் ஆட்சி செய்தனர். உறையூர் (தற்போது திருச்சிராப்பள்ளி நகரத்தின் ஒரு பகுதி) ஆரம்பகால சோழர்களின் தலைநகரமாக இருந்தது. பின்னர் இடைக்கால சோழர்களால் தஞ்சாவூருக்கு மாற்றப்பட்டது. பின்னர் சோழ மன்னர் இராசேந்திர சோழன் 11 ஆம் நூற்றாண்டில் தலைநகரை கங்கைகொண்ட சோழபுரத்திற்கு மாற்றினார். பின்னர் சோழ மன்னர் மூன்றாம் இராஜராஜ சோழன் 13 ஆம் நூற்றாண்டில் தலைநகரை பழையாறைக்கு மாற்றினான்.

## மலை, காடு, விலங்குகள்
இந்த தேசத்தின் நான்கு பக்கங்களிலும் மலைகளை காணமுடியாது. இவை பெரும்பாலும் செழிப்பான பூமியாக இருக்கிறது.

## நதிகள்

கருநாடக தேசத்தின் தெற்குபகுதியில் சகயம் என்னும் குடகு மலையில் உற்பத்தியாகும் காவிரி நதியானது, திருவரங்கம் அருகில் இரு நதியாகப் பிரிந்து வடபகுதி கொள்ளிடம் என்றும், தென்பகுதி காவிரி என்றும் சோழதேசத்தை செழிக்க வைக்கின்றது.

## வேளாண்மை
இந்த சோழதேசத்தில் நெல், வாழை, கரும்பு, போன்றவைகளும், துவரை, கடலை போன்ற புன்செய் பயிர்களும் விளைகின்றது.

## சிறப்பு
இந்த சோழதேசம் **சோழ நாடு சோறுடைத்து** சிறப்பு வாய்ந்த தேசமாகும்.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## மேற்கோள்கள்

### உசாத்துணைகள்
* 
* 
* 

பகுப்பு:இந்திய அரச மரபுகள்
பகுப்பு:வரலாற்று நாடுகள்
பகுப்பு:தமிழ்நாடு மண்டலங்கள்